Timo Parvela

Timo Johannes Parvela (š. vyesimáánu 19. peeivi 1964 Jyväskylä, Suomâ) lii syemmilâš kirječällee, kii lii čáállám paijeel čyeti kirjed puohahasijd ulmuid. Čaabâkirjálâšvuođâ lasseen Parvela lii čáállám škovlâkiirjijd já kietâčalluid radio- já televisio-ohjelmáid. Kiirjij lasseen sun lii tobdos luuhâmmáátu piälušteijen.

Parvela kirjeh láá jurgâlum suullân 40 kielân, já toh láá vuobdum ohtsis paijeel kuttâ miljovn pittád sehe Suomâst já olgoenâmijn. Suu kiirjijn láá rahtum meid maaŋgâlágán teatter-, televisio- já elleekoveversioh. 

Parvela lii uáli jo tobdos Ella já skipáreh -kirjerááiđust. Henna Tervaniemi lii jurgâlâm rááiđu nelji vuossâmuu kirje anarâškielân: Ella já skipáreh 1, Ella já skipáreh 2, Ella Laapist já Ella já Paterock. Ella já skipáreh -kirjerááiđu lasseen Parvela lii čáállám meid tagarijd rááiđuid ko Pate, Maukka ja Väykkä já Sammon vartijat.

 Eellim já karrieer 
Parvela čaalij pajeuáppen ive 1983. Ive 1988 sun valmâštui šoddâdemtiettui kandidaatin Jyväskylä ollâopâttuvâst. Sun poorgâi Tupamäki vyeliškoovlâ škovlâhovdân Petäjävesist iivij 1988–1990, škovlâmáttáátteijen Tyyppälä vyeliškoovlâst Jyväskylä táálunkieldâst iivij 1990–1991 já Espoo Aarnivalkea vyeliškoovlâst iivij 1992–1996. Ive 1996 Parvela algâttij rijjâ kirječällen.

Čohčuv 2015 Parvela já taažâ kirječällee Bjørn Sortland meridáin "vuolgâttiđ párnáid komovuotân". Tast šoodâi komovuotâfiäráánráiđu Kepler62, mast šoodâi ohtâ Suomâ enâmustáá vuobdum párnáikirjerááiđuin. Kepler62-rááiđu nubbe uási almostui čohčuv 2018 já kuálmád uási čohčuv 2021. Ráiđu majemuš kirje lii kuálmád uási nubbe kirje Sydän, mii almostui ive 2022. 

Parvela já Kepler62-rááiđu kovvejeijee Pasi Pitkänen oovtâstpargo lii jotkum Varjot-rááiđust-uv. Rááiđu vuossâmuš uási Helähdys almostui Suomâst čohčâmáánust 2021. Tot väljejui juovlâmáánust 2021 Arvid Lydecken -palhâšumeiävtukkâssân.

 Palhâsumeh já tubdâstâsah 
 1989 – H.C. Andersen -kunneekirje kirjeest Poika
 1990 – Keskisuomalaisen taidepalkinto -taaiđâpalhâšume
 1991 – Koskâ-Suomâ lääni taaiđâpalhâšume 
 1992 – IBBY-kunneekirje kirjeest Poika
 1997 – Arvid Lydecken -palhâšume kirjeest Ella luokkaretkellä
 2005 – Kaarina Helakisa -palhâšume
 2005 – Suuri Suomalainen Kirjakerho -tubdâstâspalhâšume
 2005 – Ive párnáidekkarpalhâšume
 2005 – Plättä-palhâšume
 2006 – Finlandia Junior -palhâšume kirjeest Keinulauta oovtâst kovetaaidâr Virpi Talvitiein
 2007 – Topelius-palhâšume kirjeest Tuliterä
 2011 – Laivakello-palhâšume
 2014 – Suomi-palhâšume
 2019 – Pro Finlandia -miitaal

 Iävtukkâssân
 1999 – Finlandia Junior -palhâšumeiävtukkâs
 2013 – Astrid Lindgren -muštopalhâšume
 2021 – Finlandia Junior -palhâšumeiävtukkâs

 Pargo 














 Hilma-ráiđu (1995, 2004–2005) 




 Ella já skipáreh -ráiđu (1995–) 

 Anna já Antti -ráiđu (1999–2003) 





 Sammon vartijat (2007–2009) 




 Maukka ja Väykkä (2007–) 










 Pate-ráiđu (2014–) 










 Kepler62-ráiđu (2015–2022) 
 Vuossâmuš uási







 Nubbe uási






 Kuálmád uási

 Parvela, Timo: Kepler62: Terra – Sydän. Helsinki: WSOY, 2022. ISBN 978-951-0-456828 .

 TV-kietâčalluuh 
 Kuutarha
 Saimin raide
 Ansa ja Oiva
 Kansankynttilät
 Taivaan tulet (oovtâst Kari Väänäsiin)
 Joulukalenteri: Porokuiskaajan arvoitus
 Joulukalenteri: Jäätävä seikkailu
 Joulukalenteri: Maukan ja Väykän ensimmäinen joulu

 Fáádást eres soojijn 
 Timo Parvela nettisijđostâh  já 
 Timo Parvela Kirjasampo.fi:st 

 Käldeeh 

*